Diari Oficial de la Generalitat Valenciana


Sumari del DOGV 5276, del 08-06-2006 (2006/5821)

ORDRE de 2 de maig de 2006, de la Conselleria d'Economia, Hisenda i Ocupació, per la qual s'aprova la Carta de Servicis de la Ciutat de les Arts i les Ciències.
----------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5821


Data del document
:   02-05-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * legislació
    * relació administració-administrat
    * norma de qualitat
    * ciutadà

ORDRE de 2 de maig de 2006, de la Conselleria d'Economia, Hisenda i Ocupació, per la qual s'aprova la Carta de Servicis de la Ciutat de les Arts i les Ciències. [2006/X5821]  
Vist el projecte de Carta de Servicis de la Ciutat de les Arts i les Ciències, elevat a esta conselleria pel seu director gerent, amb el preceptiu informe favorable de la Direcció General d'Administració Autonòmica, i en virtut de les facultats conferides per l'article 12 del Decret 191/2001, de 18 de desembre, del Govern Valencià, pel qual es regulen les Cartes de Servicis de la Generalitat Valenciana,  
ORDENE  
Primer  
Aprovar la Carta de Servicis de la Ciutat de les Arts i les Ciències, d'acord amb el contingut establit en l'annex d'esta ordre.  
Segon  
Ordenar la publicació d'esta ordre en el Diari Oficial de la Generalitat.  
Tercer  
Acordar que a partir de la publicació de la present ordre en el Diari Oficial de la Generalitat, la Carta de Servicis de la Ciutat de les Arts i les Ciències estiga disponible per al públic a través de l'adreça d'internet www.gva.es en l'apartat de «Servicis al ciutadà» o en www.cac.es. Tot això sense perjuí d'altres accions divulgatives que, si és procedent, s'adopten.  
València, 2 de maig de 2006  
El conseller d'Economia, Hisenda i Ocupació,  
GERARDO CAMPS DEVESA  
ANNEX I  
El Servici del Museu de les Ciències .Príncep Felip.  
L'edifici del Museu de les Ciències Príncep Felip constituïx una fita arquitectònica que facilita tota classe d'activitats i iniciatives relacionades amb la divulgació de la cultura científica.   
Alberga 25.000 m2 d'exposicions, la majoria d'elles interactives, atenent al famós lema «Prohibit no tocar, prohibit no sentir, prohibit no pensar» i el contingut de la qual es renova i actualitza periòdicament.   
Al Carrer Major, caracteritzat per la seua gran superfície envidrada de 20.000 m2, destaquen dos elements emblemàtics de grans mides el pèndol de Foucault i la interpretació artística de la molècula de ADN-, a més d'altres exposicions.   
Al Carrer Menor .zona de lliure accés-, atenem les necessitats d'informació ciutadana (horaris, tarifes, reserves i servicis oferits) de forma presencial i telefònica, a través dels nostres punts de venda i d'informació.   
Les botigues del museu oferixen productes exclusius de la Ciutat de les Arts i les Ciències i altres productes relacionats amb les diverses exposicions.   
Els visitants disposen, així mateix, d'un servici complet de cafeteria i restaurant.   
Per a la celebració d'actes, el museu disposa d'amplis espais exteriors i interiors, entre els quals hi ha el magnífic Auditori que està dotat de les tecnologies més modernes. Tot això el convertix en un recinte que constituïx el testimoni més eficaç dels èxits tecnològics i estètics propis del segle XXI que tot just ha començat.   
Compromisos de qualitat amb els ciutadans  
Informació   
Vos facilitarem informació personalitzada sobre l'oferta expositiva i d'activitats disponibles.   
Disponibilitat   
Destinem, per a venda directa del dia, un mínim del 10% del total d'entrades venudes en les taquilles de la Ciutat de les Arts i les Ciències per tal d'assegurar la disponibilitat d'entrades.   
Exposicions i activitats   
Cada any inaugurem un mínim de 5 exposicions o activitats noves.   
Duem a terme un programa d'exposicions i d'activitats els elements de les quals són fonamentalment interactius.   
Els elements que integren les exposicions i les activitats oferides estan operatius per a ser usats.   
Divulgació   
Per tal de promoure la divulgació de la cultura científica en el món escolar ens comprometem a disposar dels mitjans necessaris per a atendre mensualment fins a 330 docents per mitjà de la presentació de l'oferta didàctica i entrega de material de suport.   
Transparència   
La Direcció de la Ciutat de les Arts i les Ciències respondrà de forma personalitzada per escrit a les queixes i reclamacions rebudes en el museu en un termini màxim de 10 dies.   
Podeu seguir el grau de compliment dels compromisos d'esta carta de servicis consultant els indicadors de qualitat en la nostra pàgina web www.cac.es o en la pàgina web www.gva.es/carta.   
Taula d'indicadors. Mesurem la qualitat.  
Informació: Grau de satisfacció en l'atenció personalitzada segons els resultats de l'enquesta de satisfacció a clients. 85%   
Disponibilitat: Mitjana del percentatge d'entrades de venda directa disponibles per dia. Almenys un 10%   
Exposicions i activitats: Nombre d'exposicions i d'activitats noves amb caràcter anual. 5 Percentatge de mòduls interactius sobre el total. 80%. Mitjana mensual dels mòduls que diàriament estan operatius sobre el total dels exposats 90% .  
Transparència: Percentatge de reclamacions rebudes contestades dins del termini (inferior o igual a 10 dies) 100%  
Accessibilitat en línia a les dades sobre indicadors (per Internet, en les nostres oficines Prop o telefonant al 012). 100%   
Ajudeu-nos a prestar un millor servici  
Comuniqueu-nos qualsevol suggeriment, comentari o problema que pugueu tindre durant la visita al museu. Podeu fer-ho directament comunicant-ho al nostre personal d'Atenció al Visitant.   
La vostra opinió és valuosa per a nosaltres. Hem posat a la vostra disposició una enquesta en què ens podeu comentar les impressions i el grau de satisfacció en la visita al museu.   
El nostre personal d'Atenció al Visitant tindrà molt de gust a proporcionar-vos estos fulls-enquesta.   
Per tal d'oferir-vos un bon servici cal que mantinguem les exposicions en bon estat. Ajudeu-nos a conservar-les fent-ne un ús adequat.   
Museu de les Ciències .Príncep Felip.  
Horaris: Consulteu horaris en la nostra pàgina web www.cac.es   
o en el 646 694 104   
Ciutat de les Arts i les Ciències  
Av. de l'autopista del Saler, 46759 València   
Informació i reserves: 912 975 811   
www.cac.es   
Venda d'entrades de la Ciutat de les Arts i les Ciències:   
Taquilles, 629 779 906, Servientrada de Bancaixa, ServiCAM, Fnac, agències de viatges, C.C. El Saler i El Corte Inglés   
Aparcament de l'Umbracle   
Obert tots els dies de 9.00 . a tancament (dos hores després de l'inici de l'última sessió de l'Hemisfèric)   
ANNEX II  
El servici de l'Hemisfèric  
L'Hemisfèric representa un gran ull humà. La seua coberta ovoïdal de 100 metres de longitud, la major part de la qual és envidrada, té dos reixats mòbils a cada costat que s'eleven a manera de parpelles articulades.   
Atenem les vostres necessitats d'informació (horaris, tarifes i servicis oferits) i reserves, de forma presencial i telefònica, a través dels nostres punts de venda.   
En la nostra sala de projeccions, amb capacitat per a 306 espectadors, es projecten sobre una pantalla còncava de 900 metres quadrats tres espectacles audiovisuals: representacions de fenòmens astronòmics, planetari; pel·lícules en gran format, IMAX; i làser Omniscam d'última generació, espectacles làser.   
En la botiga temàtica de l'Hemisfèric podeu trobar productes exclusius de la Ciutat de les Arts i les Ciències i altres productes relacionats amb les diverses projeccions. Posem a la vostra disposició els nostres servicis de cafeteria i refrigeri.   
L'anell perimetral i els estanys que rodegen l'Hemisfèric servixen de marc a les manifestacions lúdiques més diverses i es convertixen en l'ambient ideal per a transmetre una imatge de futur i tecnologia combinada amb una alta qualitat estètica.   
Compromís de qualitat amb el ciutadans  
Disponibilitat   
Destinem, per a venda directa del dia, un mínim del 10% del total d'entrades venudes en les taquilles de la Ciutat de les Arts i les Ciències per tal d'assegurar la disponibilitat d'entrades.   
Projeccions   
Planifiquem la nostra programació, tant en horaris com en contingut, per tal d'adaptar-nos a les vostres necessitats i expectatives.   
Com a norma general totes les projeccions s'oferixen en anglés, castellà, francés i valencià, excepte els espectacles en directe.   
Les interrupcions per motius tècnics durant la projecció no poden ser superiors a 10 minuts i, en cas contrari, ens comprometem a facilitar-vos una entrada per a una altra sessió o per a un altre dia, segons la disponibilitat.   
Disposem en cada projecció d'un sistema per a facilitar l'audició a persones amb determinada discapacitat auditiva (\*)   
La botiga   
La gamma de productes de la nostra botiga incorpora productes exclusius o temàtics relacionats amb les projeccions.   
L'horari d'obertura al públic de la nostra botiga s'adapta als horaris de les projeccions.   
Transparència   
La Direcció de la Ciutat de les Arts i les Ciències respondrà de forma personalitzada per escrit a les queixes i reclamacions rebudes en l'Hemisfèric en un termini màxim de 10 dies.   
Podeu seguir el grau de compliment dels compromisos d'esta carta de servicis consultant els indicadors de qualitat en la nostra pàgina web www.cac.es, o en la pàgina www.gva.es/carta.  
(\*) Consulteu quina és la compatibilitat del nostre sistema amb el vostre dispositiu d'ajuda auditiva   
Taula d'indicadors. Mesurem la qualitat.  
Disponibilitat: Mitjana del percentatge d'entrades de venda directa disponibles per dia. Almenys un 10%  
Projeccions: Grau de satisfacció de les projeccions, segons els resultats de l'enquesta de satisfacció a clients: 85%  
Nombre d'avaries durant la projecció amb un temps d'interrupció superior a 10 minuts sobre el total de projeccions: 0%  
La botiga: Percentatge de productes temàtics i exclusius sobre el total de productes disponibles: superior al 70%   
Transparència: Percentatge de reclamacions rebudes contestades en un termini (inferior o igual a 10 dies): 100%.  
Accessibilitat en línia a les dades sobre indicadors (per Internet, en les nostres oficines Prop o telefonant al 012): 100%  
Ajudeu-nos a prestar un millor servici  
La vostra opinió és valuosa per a nosaltres. Qualsevol suggeriment o consideració que vulgueu formular es pot fer directament al personal de servici de les instal·lacions.   
Comptem amb la vostra ajuda per a mantindre netes les nostres instal·lacions. Recordeu que a l'interior de la sala no es poden consumir aliments ni begudes.   
Per tal de garantir la puntualitat de les sessions, vos recordem que cal acudir a l'accés de la sala 15 minuts abans de l'hora i que cal seguir les indicacions del personal.   
Per motius de seguretat, una vegada començada la sessió, no es permet l'accés a la sala i es perd el dret a l'entrada.   
L'empresa es reserva el dret d'alterar o de modificar el calendari d'activitats  
L'Hemisfèric  
Horaris: Obert des de les 10.00 h de dilluns a diumenge.   
Consulteu la cartellera a la nostra pàgina web www.cac.es o al telèfon 648 838 330   
Ciutat de les Arts i les Ciències  
Av. de l'autopista del Saler, 46324 València   
Informació i reserves: 448 168 693  
www.cac.es   
Venda d'entrades de la Ciutat de les Arts i les Ciències:   
Taquilles, 017 302 669, Servientrada de Bancaixa, ServiCAM, Fnac, agències e viatges, C.C. El Saler i El Corte Inglés   
Aparcament de l'Umbracle   
Obert tots els dies de 9.00 . a tancament (dos hores després de l'inici de l'última sessió de l'Hemisfèric)  
ANNEX III  
El Servici de l'Oceanogràfic  
L'Oceanogràfic, el centre marí més gran d'Europa, està concebut com un espai natural amb una superfície de 110.000 m2 on hi ha representats els ecosistemes marins més importants del planeta, amb un total de 42 milions de litres d'aigua salada i més de 45.000 exemplars de diferents espècies en què destaquen els lleons marins, pingüins, taurons, dofins, belugues, morses, una gran varietat de peixos i invertebrats marins, a més d'ocells típics de les zones humides.   
L'Oceanogràfic es constituïx com un punt de referència entre els aquaris de nova generació perquè unix una concepció espectacular i un disseny d'avantguarda amb un gran contingut d'espècies animals i d'innovació científica.   
A més, està concebut no sols com un projecte d'oci, sinó també educatiu i d'investigació de les ciències del mar que pretén fomentar la conscienciació per la conservació i ser un centre de defensa de la vida marina.   
Els visitants poden adquirir un producte exclusiu i de temàtica marina al llarg del seu recorregut en els cinc punts de venda distribuïts per tot el complex. Posem a la vostra disposició els nostres servicis de restauració i cafeteria, espais entre els quals destaca l'espectacular restaurant submarí, un dels edificis més emblemàtics de l'Oceanogràfic a causa de la peculiaritat de la coberta i per la disposició i l'ambientació dels grans aquaris perfectament integrats en la planta inferior.   
Per a la realització d'actes, l'Oceanogràfic disposa d'amplis espais exteriors i interiors, entre ells el magnífic Auditori Mar Roig dotat de les més modernes tecnologies a l'ús.   
Compromisos de qualitat amb els ciutadans  
Disponibilitat   
Destinem, per a venda directa del dia, un mínim del 10% del total d'entrades venudes en les taquilles de la Ciutat de les Arts i les Ciències per tal d'assegurar la disponibilitat d'entrades.   
Aquaris i exhibicions   
En els nostres aquaris habiten un total de 300 espècies diferents entre peixos, invertebrats, mamífers, rèptils i ocells.   
Els aquaris i les piscines que integren l'Oceanogràfic estan operatius cada dia en un 95%.   
Divulgació   
Oferim al nostre visitants xarrades bioeducatives en les zones dels aquaris.   
Per tal de promoure la divulgació de la cultura científica en el món escolar ens comprometem a atendre mensualment fins a 300 grups escolars per mitjà d'una visita guiada i xarrades educatives en les aules del mar destinades a esta finalitat.   
Per a la presentació i la informació al personal docent de la nostra oferta didàctica ens comprometem a disposar dels mitjans necessaris per a atendre fins a 200 docents el «Dia del Professorat» per mitjà de l'entrega de material de suport i una visita guiada a les nostres instal·lacions.   
La tasca d'investigació desenvolupada en l'Oceanogràfic comportarà l'existència, almenys, d'un projecte d'investigació en marxa en qualsevol moment.   
Medi ambient   
El 100% de l'aigua d'ompliment i renovació dels aquaris la captem del mar (\*).   
Renovem com a màxim un 20% mensual de l'aigua de les nostres instal·lacions.   
L'Oceanogràfic té un acord amb l'organisme públic competent pel qual es compromet a recuperar tortugues marines (tortuga babau: Caretta caretta) permanentment.   
La botiga   
La gamma de productes de la botiga principal inclou productes exclusius o temàtics relacionats amb la vida marina.   
El temps d'obertura al públic de les botigues s'adapta als nostres horaris.   
Transparència   
La Direcció respondrà de forma personalitzada per escrit a les queixes i reclamacions rebudes en l'Oceanogràfic en un termini màxim de 10 dies.   
Podeu seguir el grau de compliment dels compromisos d'esta carta de servicis consultant els indicadors de qualitat en la nostra pàgina web www.cac.es o en la pàgina web www.gva.es/carta.   
(\*) Excepte en cas d'avaria tècnica  
Taula d'indicadors. Mesurem la Qualitat  
Disponibilitat: Mitjana del percentatge d'entrades de venda directa disponibles per dia. Almenys el 10%  
Exposicions i activitats: Núm. d'exposicions i activitats noves amb caràcter anual: 5. Percentatge de mòduls interactius sobre el total: 80%. Mitjana mensual dels mòduls que diàriament estan operatius, sobre el total dels exposats: 90%.  
Aquaris i exhibicions: Nombre d'espècies diferents en el total d'aquaris: 300. Nombre d'aquaris operatius sobre el total d'aquaris: 95%  
Divulgació: Nombre d'exhibicions en què es fan xarrades bioeducatives respecte al total d'exhibicions. Almenys el 50%. Nombre de projectes d'investigació en marxa. Almenys 1  
Medi ambient: Percentatge mensual d'aigua renovada sobre el total d'aigua dels aquaris. 20%  
La botiga: Percentatge de productes temàtics i exclusius sobre el total de productes disponibles. Igual o superior al 70%  
Transparència: Percentatge de reclamacions rebudes contestades dins del termini (inferior o igual a 10 dies)   
Accessibilitat en línia a les dades sobre indicadors (per Internet, en les nostres oficines Prop o telefonant al 012).  
Ajudeu-nos a prestar un millor servici  
Comuniqueu-nos qualsevol suggeriment, comentari o problema que pugueu tindre durant la visita a l'Oceanogràfic.  
Podeu fer-ho directament comunicant-ho al nostre personal d'atenció al visitant.   
Comptem amb la vostra ajuda per tal de mantindre netes les instal·lacions.   
Recordeu que no es poden consumir aliments ni begudes a l'interior dels aquaris ni al dofinari.   
Per tal de garantir la puntualitat de l'espectacle del dofinari, vos recordem que cal acudir a l'accés 15 minuts abans de l'hora i que cal seguir les indicacions del nostre personal.   
Pel benestar dels animals, vos preguem que no llanceu cap objecte ni menjar als animals ni que feu fotografies amb flaix. Les conseqüències podrien ser molt greus.   
L'Oceanogràfic  
Horaris: Consulteu horaris en la nostra pàgina web www.cac.es, en el 123.527.201  
Ciutat de les Arts i les Ciències  
Av. de l'autopista del Saler, 46846 València   
Informació i reserves: 199 300 750   
www.cac.es   
Venda d'entrades de la Ciutat de les Arts i les Ciències:   
Taquilles, 949 265 059, Servientrada de Bancaixa, ServiCAM, Fnac, agències e viatges, C.C. El Saler i El Corte Inglés   
Aparcament de l'Oceanogràfic   
Obert tots els dies de 9.30 h a 02.00 h  
ANNEX IV  
El servici de l'Umbracle  
L'Umbracle és una nova aportació arquitectònica per al conjunt únic i global de la Ciutat de les Arts i les Ciències.   
Situat en la façana sud del complex, a l'interior conté un modern aparcament de disseny avançat, diàfan i amb aireig i llum natural.  
Este aparcament té capacitat per a 735 vehicles distribuïts en dos plantes i disposa de places especials destinades a discapacitats.   
Té 6 ascensors, dos dels quals són panoràmics, que faciliten l'accessibilitat de la zona. I també disposa d'una zona coberta per a l'aparcament de fins a 22 autobusos i 10 minibusos o caravanes.   
El seu gran atractiu visual va acompanyat de zones d'esplai entre les quals destaca, a la part de dalt, el «Passeig de les Escultures» amb un jardí central amb arbres i gran varietat de plantes de diferents espècies representatives de la regió mediterrània que canvien de forma i color al llarg de les estacions.   
Des de la futurista terrassa en volada es pot contemplar una fantàstica panoràmica de la Ciutat de les Arts i les Ciències i de tota la zona enjardinada que la rodeja.   
Compromisos de qualitat amb els ciutadans  
Seguretat   
Les càmeres de seguretat funcionen les 24 hores del dia.   
La vigilància per part del personal de seguretat es duu a terme ininterrompudament tots els dies de la setmana.   
Tarifes   
El cobrament de l'estacionament s'efectuarà en temps real (després de la primera 1/2 hora d'estacionament).   
La nostra tarifa es mantindrà entre les 10 tarifes d'aparcament més econòmiques de València.   
Neteja   
Cada dia s'efectua la neteja de totes les instal·lacions.   
Transparència   
La Direcció de la Ciutat de les Arts i les Ciències respondrà de forma personalitzada per escrit a les queixes i reclamacions rebudes en l'Umbracle en un termini màxim de 10 dies.   
Podeu seguir el grau de compliment dels compromisos d'esta Carta de Servicis consultant els indicadors de qualitat en la nostra pàgina web www.cac.es, o a la pàgina web www.gva.es/carta.   
Taula d'indicadors. Mesurem la qualitat  
Seguretat: Percentatge del nombre de càmeres en ús òptim sobre el total de càmeres disponibles 100%. Percentatge de compliment de la planificació de seguretat. 100%   
Tarifes: Nombre de tarifes d'aparcaments de València inferiors o iguals que les de l'Umbracle: 100%  
Neteja: Percentatge de compliment de la planificació de la neteja diàries: 100%  
Transparència: Percentatge de reclamacions rebudes contestades dins del termini (inferior o igual a 10 dies) Inferior a 10   
Accessibilitat en línia a les dades sobre indicadors (per Internet, en les nostres oficines Prop o telefonant al 012): 100%.  
Ajudeu-nos a prestar un millor servici  
La vostra opinió és valuosa per a nosaltres. Qualsevol suggeriment o consideració que vulgueu formular es pot fer directament al personal d'atenció al visitant de les instal·lacions.   
Per tal d'agilitar l'eixida de l'aparcament feu ús dels caixers automàtics.   
Respecteu i admireu les plantes i escultures de la zona enjardinada. Ajudeu-nos a conservar-les.   
Comptem amb la vostra col·laboració per a mantindre netes les nostres instal·lacions i servicis. Utilitzeu les papereres que hi ha a l'Umbracle.   
L'Umbracle  
Obert tots els dies de 9.00 . a tancament (dos hores després de l'inici de l'última sessió de l'Hemisfèric)   
En cas d'actes especials, l'horari es prolongarà fins a la finalització dels actes.   
Ciutat de les Arts i les Ciències  
Av. de l'autopista del Saler, 46328 València   
Informació i reserves: 482 065 016   
www.cac.es   
Venda d'entrades de la Ciutat de les Arts i les Ciències:   
Taquilles, 349 221 639, Servientrada de Bancaixa, ServiCAM, Fnac, agències de viatges, C.C. el Saler i El Corte Inglés   
Aparcament de l'Umbracle   
Obert tots els dies de 9.00 . a tancament (dos hores després de l'inici de l'última sessió de l'Hemisfèric).